Porcelain Veneers | Edmonton, AB |
Veneers can completely reshape your teeth and smile. Reasons for porcelain veneers: Ontwikkelingsplan vir canola - 2018
Research Projects / Development Plans / Canola Ontwikkelingsplan 2018
Ontwikkelingsplan vir canola 2018
Die vorige Ontwikkelingsplan is geskryf in 2014 en dien as agtergrond vir hierdie uitgawe.
Canola kan in alle gebiede waar koring in Suid-Afrika verbou word ook verbou word. Canola word in die winter in Suid-Afrika geplant met goeie gevolg as wisselbougewas met gewasse soos koring, gars en hawer.
Canola word tans slegs in die Wes-Kaap op kommersiële oppervlakte van nagenoeg 75 000 ha tot 85 000 ha verbou.
Loodsproewe het vasgestel dat canola ook in die somerreëngebied onder besproeiing met sukses verbou kan word. Opbrengste in proewe van 5 ton en meer per hektaar is verkry.
Daar is tans nog nie 'n dringende behoefte by produsente in die somerreëngebied om canola in te skakel in die gewas­verbou­ingsprogram nie.
Canola beskik oor bioberokingseienskappe wat met sukses aangewend kan word in 'n wisselbouprogram om siektes in koring teen te werk.
Vrotpootjie (Take all) veroorsaak deur Gaeumannomyces graminis en witaar (Fusarium) is ernstige siektes by koring. Canola se voordele as wisselbougewas kan hier met goeie gevolge aangewend word.
Canola kan as veevoer in beide die oliekoekvorm en volvetvorm met groot vrug ingesluit word in voerrantsoene.
Canolagraan bevat nagenoeg 36 tot 46% olie en 20 tot 24% proteïen. Canola-oliekoek bevat nagenoeg 35% proteïen.
Na verwagting sal die meeste sukses behaal word in die winterreëngebied en die Sentrale en Noordelike besproeiinggebied van Suid-Afrika.
Tans word alle canolasaad ingevoer vanaf veral Australië en klein hoeveelhede uit Europa. Dit veroorsaak dat produsente nie altyd saad van die beste aangepaste cultivars vir hulle gebied kan kry nie. Hierdie aspek sal dringend aandag moet kry om canolaproduksie volhoubaar te maak.
GM-canola (Geneties Gemodifiseerde canola) is nog nie geregistreer vir verbouing in Suid-Afrika nie. Dit sal dringend beskikbaar gestel moet word, sodat onkruidbeheer verbeter kan word met alternatiewe chemie. Dit sal bydra tot die uitbreiding van die oppervlakte onder canolaverbouing.
Aangesien tegnologie-oordrag een van die mees belangrike aksies is om canolaverbouing te bevorder, ondersteun die PNS sekere navorsers van die Departement Landbou Wes-Kaap (DLWK) en van die Landbounavorsingsraad (LNR) asook van die Universiteit Stellenbosch (US) om tot 'n meerdere of mindere mate betrokke te wees by aksies om canolaverbouing te promoveer.
Hierbenewens gebruik die PNS ook Prof André Agenbag om alle aksies met canola te koördineer. Mnr Cumming word ook gebruik om inligting uit te dra as konsultant.
Die volgende nuwe projekte is geloods sedert die 2014 Ontwikkelingsplan en word in meer besonderhede beskryf in die onderskeie programme van die Tegnologieplan.
Prestasie van 'n skyf- en tandoopmaker, grondkwaliteit, oesresbestuur en stikstoftoediening (saam met die saad) van canolaproduksie.
Dr PA Swanepoel, Mnr PJG le Roux en Prof GA Agenbag
(Kyk projek 2.2.11 – Program 2.2)
Canolanavorsing: Somerreënvalgebied (Groblersdal, Brits, Beestekraal en Vaalharts).
Mnr WJ du P Jonker en Prof GA Agenbag
(Kyk projek 2.2.12 – Program 2.2)
Chemiese manipulasie van vegetatiewe groei, reproduktiewe groei en ontwikkeling sowel as graanopbrengs in canola.
(Kyk projek 2.2.13 – Program 2.2)
(Kyk projek 2.2.14 – Program 2.2)
(Kyk projek 2.3.10 – Program 2.3)
Canola-opleidingsdae vir landbouadviseurs en agente.
(Kyk projek 2.11.1 – Program 2.11)
Saadmaatskappye is bereid om hulle cultivars en lyne voor vrystelling reeds in Suid-Afrika te laat toets en evalueer en dit word gedoen deur DLWK wat ook die Nasionale Cultivarproewe met die ondersteuning van die Oliesade Advieskomitee (OAK) uitvoer (voorheen het die PNS finansieël ondersteun).
Die volgende tipes word tans getoets:
Geneties gemodifiseerde canola (GM-canola)
Internasionaal is daar tans canola (Brassica napus) met weerstand teen glifosaat (Roundup Ready ®) en canola (Brassica napus) met weerstand teen glufosinaat-ammonium (LibertyLink ®). GM-canola bied addisionele alternatiewe chemies vir beheer van onkruiddoderweerstandbiedende onkruide.
Hierdie tipe canola is nog nie beskikbaar in Suid-Afrika nie, omdat GM-canola nog nie geregistreer is in Suid-Afrika nie.
Canola-olie is van die gesondste olies beskikbaar en word deur die "Hartstigting" ondersteun. Dit is egter moontlik om die gesondheidswaarde verder te verbeter. Nu Seed het reeds Monola ontwikkel met verbeterde waardes. Die vetsuursamestelling van gewone canola bevat:
Die vetsuursamestelling van Monola bevat:
Tans doen DLWK steeds 'n canola-eliteproef en word inskrywings vanaf verskeie instansies by die proef van DLWK ingeskryf.
Hierdie projek is noodsaaklik vir die bevordering van enige bedryf en vorm die basis vir onpartydige aanbevelings aan produsente. Die volgende twee (2) projekte word uitgevoer in hierdie verband.
Die bepaling van graanopbrengs van elke inskrywing onder verskeie verskillende omgewings verspreid oor Wes-Kaap (Swartland, Rûens en Suid-Westelike Distrikte).
Die vordering met hierdie projek is goed. Resultate oor cultivarprestasie word jaarliks in Canolafokus publiseer en op die PNS-webtuiste/databasis.
Die projek word steeds voortgesit maar sonder die finansiële ondersteuning van PNS (tans word dit ondersteun deur die OAK).
Die bepaling van die optimum rywydtes en saaidigtheid van twee tipes canola cultivars by verskillende omgewings in die Wes-Kaap.
Resultate is beskikbaar op PNS-webtuiste/databasis.
Resultate is gepubliseer in Canolafokus en opgeneem in PNS-webtuiste/databasis.
Resultate is opgeneem in PNS-webtuiste/databasis.
Resultate is opgeneem op die PNS-webtuiste/databasis.
Projek is beëindig en vervang met 'n nuwe projek in 2015 (kyk 2.2.14).
Resultate is opgeneem in PNS-databasis.
Projek is begin in 1999.
Vorderingsverslae word jaarliks publiseer en opsommings word opgeneem op die PNS-webtuiste/databasis.
Alhoewel die projek nog voortgesit is het die PNS sy ondersteuning beëindig in 2011.
Die projek is begin in 2002.
Opsommings van vordering word jaarliks opgeneem op die PNS-webtuiste/databasis.
Alhoewel die projek nog voortgesit is deur die Departement het die PNS sy ondersteuning beëindig in 2011.
Vordering is goed. In 2017 is die 5de jaar voltooi. Die langste stelsel is dus die eerste keer voltooi.
Resultate is op die PNS-webtuiste/databasis opgeneem.
Die evaluering van die invloed van geen-bewerking, minimum-bewerking en konvensionele-bewerking op die fisiese, chemiese en biologiese eienskappe van grond binne verskillende wisselboustelsels.
Opsomming van vordering is op die PNS-webtuiste/databasis opgeneem word. Vier jaar se resultate word getoon.
Projek: "Performance of a dual disc and tine planter, soil quality, residue management and rate of nitrogen placemenent with seed for canola production"
Navorser: Dr PA Swanepoel, Mnr PJG le Roux, Prof GA Agenbag
Evaluering van die sukses van vesting van canola met 'n tandopmaker teenoor 'n skyfoopmaker.
Evaluering van die mate van grondversteuring met tandoopmaker teenoor 'n skyfoopmaker.
Bepaal of grondkwaliteit belangrik is by die keuse van 'n planter.
Evalueer die impak van plantreste op die doeltreffendheid van vesting.
Projek is in 2016 begin.
Tydens die eerste jaar was die tandoopmaker meer doeltreffend as die skyfoopmaker, ongeag die hoeveelheid plantreste. Meer jare se inligting is nodig.
Vordering is goed en word opgeneem op die PNS-webtuiste/databasis.
Projek: Canola-opbrengspotensiaal onder besproeiing in die Somerreënstreek
Navorser: Prof GA Agenbag, Mnr WJ duP Jonker
Bepaling van die optimale plantdatum vir canola in die gebiede.
Bepaling van die mees geskikte cultivar vir die gebiede.
Vier cultivars verteenwoordig van medium groeiduurte, mediumkort groeiduurte en kort groeiduurte is getoets.
Drie plantdatums wat inpas by gewasstelsel word getoets.
In 2016 is drie plekke gebruik (Beestekraal, Groblersdal en Vaalharts) wat in 2017 verminder is na twee (Beestekraal en Groblersdal).
Goeie opbrengste van 5,5 ton per hektaar en meer is verkry.
Projek is einde van 2017 beëindig omdat daar nie 'n dringende behoefte aan nog 'n gewas vir die gewasstelsel is nie.
Projek: "Chemical manipulation of vegetative growth, reproductive development and grain yield in canola"
Evaluering van invloed van groeireguleerders op plantstruktuur en omval van canola.
Evaluering van invloed van groeireguleerders toegedien op verskillende groeistadiums en by verskillend plantdigthede op graanopbrengs van canola.
Projek is in 2015 begin op die drie lokaliteite in die Wes-Kaap.
Alhoewel geen groeireguleerders op canola geregistreer is in Suid-Afrika nie is drie groeireguleerders getoets.
Waar groeitoestande gunstig was is positiewe opbrengsverhogings gevind op canola te Altona en Roodebloem.
Projek is beëindig in 2017.
Vordering is opgeneem op die PNS-webtuiste/databasis.
Projek: Canola Opbrengskompitisie
Navorser: Prof GA Agenbag, Mnr C Cumming, Mnr J Loubser
Verhoging van die graanopbrengs van canola per hektaar deur produsente aan te moedig om eie inisiatief te gebruik in hulle verbouingspraktyke.
Verhoging van gemiddelde opbrengs per hektaar in die Wes-Kaap.
Projek is in 2015 begin as 'n kompetisie waarvoor produsente moes inskryf en aan spesifieke voorwaardes voldoen.
Inskrywings is beperk. Slegs 'n sekere aantal vir die Suid-Kaap en Swartland onderskeidelik is aanvaar.
Die kompetisie is goed ondersteun en die opbrengs per hektaar het gestyg en pryse is toegeken aan die wenners.
In die eerste jaar was die opbrengs per hektaar as volg:
Suid-Kaap = 3.09 ton/ha
Swartland = 2,66 ton/ha
Die kompetisie word voortgesit en resultate word opgeneem op die PNS-webtuiste/databasis.
Meer wisselboustelsels waar canola in korter rotasies as slegs elke vierde jaar voorkom moet getoets word. Monitor van siektes soos sclerotinia en swartstam sal in sulke stelsels noukeurig gedoen moet word.
Positiewe resultate is gevind en 'n opsomming van die finale verslag is opgeneem op die PNS-webtuiste/databasis.
Interessante resultate is gevind. Dit is opgeneem op die PNS-webtuiste/databasis.
Opsomming van vorderingsverslag is opgeneem op die PNS-webtuiste/databasis.
Finale verslag is in 2011 gepubliseer en ook opgeneem op die PNS-webtuiste/databasis.
Vorderingsverslae is opgeneem op die PNS-webtuiste/databasis.
Bepaling van invloed van verskillende swael en stikstofpeile en tye van toediening in wisselwerking met mekaar op die graanopbrengs van canola.
Resultate word gepubliseer in Canolafokus en is opgeneem op die PNS-webtuiste/databasis.
Proef is 2012 tot 2014 gedoen.
Boortoedienings verhoog opbrengs van canola op gronde met 'n lae boorinhoud.
Toediening van 1,0kg/ha Solibor® word aanbeveel waar lae grondvlakke teenwoordig is.
Blaartoedienings behoort op 40 en 60 dae na vestiging maar nie later as blomstadium toegedien word nie.
Resultate is gepubliseer in Canolafokus en is opgeneem op die PNS-webtuiste/databasis.
Projek: "Nitrogen topdressing in canola: Time of application and rates"
Navorsers: Prof GA Agenbag
Bepaling van die doeltreffendheid van bemestingstoedienings en tyd van toedienings vir canola in die Swartland en Suid-Kaap.
Projek is begin in 2015 maar die eerste jaar het reën eers laat voorgekom (middel Junie) en resultate is dus nie voldoende nie.
Optimale toedieningspeil en veral optimale verdeling verskil tussen lokaliteite en jare.
Belangrike faktore is onder ander die grond leweringsvermoë, vogvoorsiening en verwagte opbrengs. In die verbouingsriglyne word bruikbare formules verskaf vir gebruik.
Resultate word verskaf in die "Verbouingsriglyne" en is gepubliseer in Canolafokus en is opgeneem op die PNS-webtuiste/databasis.
Dit is belangrik om te weet dat daar geen krisis bestaan ten opsigte van bemesting van canola in die Wes-Kaap nie. Die bemestingsriglyne bied 'n goeie vertrekpunt. Verdere werk op die geïdentifiseerde onderwerpe kan egter hierdie riglyne die nodige versterking en verfyning gee.
Projek: Die effek van voor- en na-opkomsonkruiddoders op nuwe koring- en canola cultivars (Nov/PP/B4)
Die identifisering van gevoeligheid vir onkruiddoders by canola cultivars.
Bepaal die effek van plantestand op die onderdrukking van onkruide (biomassa) deur verskillende canola cultivars in die Swartland en Suid-Kaap.
Projek: Chemiese keuses vir onkruidbeheer in GM-canola cultivars
Bepaal die effektiwiteit van glufosinaat ammonium dosisse op die beheer van rammenas en raaigras saailinge in 'n pot eksperiment in die glashuis.
Bepaal die effektiwiteit en nawerking aksie van glufosinaat ammonium, atrazine en imaksamox op onkruide in die Wes-Kaap.
Resultate opgeneem op die PNS-webtuiste/databasis.
Die PNS-Raad het na aanleiding van die aanbevelings uit drie studietoer verslae besluit dat GM-canola cultivars as 'n hoë prioriteit in Suid-Afrika getoets moet word. Daarna moet die registrasie van GM-canola bevorder word asook die verbouing daarvan in Suid-Afrika. Dit is noodsaaklik om alternatiewe chemie beskikbaar te kry om onkruidprobleme te hanteer en die opbou van weerstandbiedendheid te beperk. Sodoende kan die oppervlakte onder canola uitgebrei word.
Die invloed van verbouingspraktyke (plantdigtheid ens.) op die beheer van onkruid in canola moet verder ondersoek word (kyk verslag: Studietoer na Kanada 2011).
Die mees belangrike siektes in canola is swartstam (Leptosphaeria maculans) en stamvrot (Sclerotinia sclerotiorum). Onlangse waarnemings het aangetoon dat beide siektes 'n groot potensiële gevaar inhou in die Wes-Kaap. Gevolglik is die beskikbare kapasiteit (mense en toerusting) van die Departement van Landbou Wes-Kaap en LNR-NIPB te Stellenbosch gevra om aandag te gee aan beide bogrondse- en grondgedraagde siektes. Enkele projekte is reeds begin en ander word beplan vir die nabye toekoms.
Die middel "Cruiser" is weens hierdie resultate deur Syngenta as saadbehandeling geregistreer op canola.
Projek: "Characterisation of Rhizoctonia on canola and lupin in cropping systems in the Western Cape Province"
Resultate is gepubliseer en besonderhede is opgeneem op die PNS-webtuiste.
Swartstam het in die seisoen 2003 ernstige afmetings aangeneem in die Wes-Kaap. Dit kan bekamp word deur die regte program te volg (kyk Produksiehandleiding).
Die siekte Sclerotinia het die potensiaal om 'n bedreiging in te hou vir canola in die Wes-Kaap. Navorsing op hierdie siekte behoort pro-aktief gedoen te word. Die siekte kan beheer word deur die regte swambespuiting program (Produksiehandleiding).
'n Middel vir saadbehandeling van canola is deur Syngenta geregistreer.
Interessante resultate is gevind ten opsigte van die beheer van slakke en isopoda in canola. Lokaas lewer goeie resultate.
Opsommings is opgeneem op die PNS-webtuiste/databasis.
Die produk Nemaslug®wat op grootskaal in Europa gebruik word is nie in RSA geregistreer nie.
Plaaslike nematodes is identifiseer en kan grootskaal vermeerder word.
Die proses van kommersialisering moet nou plaasvind.
Resultate is gepubliseer en opgeneem op die PNS-webtuiste/databasis.
Resultate is beskikbaar op die PNS-webtuiste/databasis.
Die bepaling van die invloed van verskillende oestegnieke by verskillende oesdatums (vogpersentasies) op die graanopbrengs en graankwaliteit van canola.
Resultate is opgeneem PNS-webtuiste/databasis.
Tans is daar reeds verskeie Monola-cultivars by Nu Seed in Australië beskikbaar. Die cultivars kan plaaslik getoets word vir graanopbrengs maar ook vir olie-inhoud, vetsuursamestelling, hittetoleransie, stabiliteit, reuk en smaak.
Projek: Die inkomste- en kosteberaming (Combuds) vir canola en ander gewasse in die verskillende verbouingsgebiede in die Wes- en Suid-Kaap
Bruikbare inligting is reeds ingewin en word aangetoon op die PNS-webtuiste/databasis.
Doen-dit-self fasiliteit is op PNS-webtuiste geskep en word reeds deur belangstellendes gebruik.
Ekonomiese studies insake die bydrae van canola in wisselboustelsels moet uitgebrei word sodra nuwe tegnologie soos bastercultivars met hoër opbrengs en GM-canola implementeer word.
Opsomming van resultate is op die PNS-webtuiste/databasis opgeneem.
Projek: Vergelyking winsgewendheid van wisselboustelsels met en sonder canola in Groblersdal/Brits omgewing
Resultate is gepubliseer en is opgeneem in PNS-webtuiste/databasis.
Vorige werk van Dr Brand sluit in:
Opsommings van resultate verskyn op die PNS-webtuiste/databasis.
Ander werk sluit in:
Resultate is opgesom en beskikbaar op die PNS-webtuiste/databasis.
Navorsingsprojekte bevat inligting wat oorgedra word aan produsente en belangstellendes deur middel van media.
Daar is egter ook projekte wat gemik is op teikengroepe en wat geloods word in gebiede.
Projek: Canola-opleidingsdae vir Landbou-adviseurs en agente
Tegnologie oordrag van tegnologie en produksie-inligting.
Projek is in 2014 begin en word jaarliks aangebied in die Wes-Kaap.
Belangstelling van Landboukundiges en adviseurs is baie goed en dra by dat die nuutste inligting by produsente uitkom.
Resultate word jaarliks opgeneem op die PNS-webtuiste/databasis.
Die Canola Opbrengskompetisie behaal sukses om inligting oor verbouing van canola aan produsente oor te dra.
Die PNS-kontrakteurs bevorder die produksie van canola deur middel van canola produksiekompetisies, strookdemonstrasies asook direkte oordra van inligting.
Inligtingsdae aan Landboukundiges en adviseurs lewer positiewe resultate.
'n Volledige nuwe "Canola Produksiehandleiding" is in 2008 afgehandel en in harde kopie sowel as CD-vorm aan die canolabedryf geskenk. 'n Canolaproduksie kalender is in 2010 publiseer vir gebruik deur produsente. Die "Canola Produksiehandleiding" is in 2018 weer opdateer.
Die PNS-webtuiste word gebruik om op 'n gereelde basis nuwe inligting oor canolaverbouing beskikbaar te stel en is toeganklik vir almal.
Aangesien die navorsingskapasiteit en kundigheid in Suid-Afrika beperk is, is dit nodig dat die PNS voortdurend besin of dit nie nodig is om hulp en kundigheid uit die Buiteland te bekom nie. Die besoek van Mnr Trent Potter (President: AOF) in Augustus 2010 en Phil Thomas (Brassica Corp. Ltd, Canada) in September 2012, David Bowran in 2014 en John Kirkegaard in 2016 was en is steeds van groot waarde en kan voortgesit word.
Saadproduksie van die beste cultivars behoort plaaslik gedoen te word.
Onkruidbeheer en veral chemiese onkruidbeheer in canola is noodsaaklik. Die inbring van GM-canola om 'n verdere alternatiewe chemie beskikbaar te hê is 'n prioriteit. Genetiese Gemodifiseerde Canola (GM-canola's) kan bydra om canola meer mededingend te maak met ander gewasse in gebiede waar onkruiddoderweerstand 'n probleem is.
Grondgedraagde siektes soos Rhizoctonia en Pythium
Die kwaliteit en faktore wat kwaliteit van canola beïnvloed kan meer aandag kry. Aspekte wat veral belangrik is, is die volgende:
Alhoewel canola-olie een van die mees gesonde plantolies is kan dit verder verbeter word. Sulke cultivars is in Australië beskikbaar en kan ook plaaslik evalueer te word
Inbring van GM-canola is 'n hoë prioriteit.